proxectonos/corpus_dominio_legal_administrativo_tmp huggingface dataset:
05/06/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimentos de pago

D. Emilio A. Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal as persoas debedoras que se relacionan, ou aos seus representantes, segundo o que establece o artigo 112 da Lei 58/2003, do 17 de decembro, xeral tributaria, por medio do presente escrito e de conformidade co que dispón a devandita norma, cítaselles para ser notificados, mediante comparecencia, duranto o prazo e no lugar que logo se especificará, do seguinte REQUIRIMENTO DE PAGO, ditado no curso dos expedientes administrativos que lles afectan, incoados por esta Recadación: Nas datas reflectidas nos respectivos expedientes, polo Sr. Tesoureiro ditouse providencia de prema pola que se ordea o embargo dos bens dos debedores relacionados no caso de non se aboar as débedos nos prazos regulamentariamente outorgados. Logo de trascorrer o prazo de ingreso que dispón o art.62.5 da Lei 58/2003 xeral tributaria (anter. art.108 do Regulamento Xeral de Recadación, R. D. 1684/1990), sen que se satisfixeran os créditos notificados, de conformidade co disposto nos arts.99 e 11. j.2) da ordenanza xeral de recadación do Excmo. Concello da Coruña, en consoancia co art.93.1 da Lei 58/2003 xeral tributaria, en cumprimento da providencia ditada polo Sr. Tesoureiro ordenando o embargo de bens das persoas debedoras na cantidade suficiente para cubrir o débito principal, recarga de prema, xuros de mora e custas do procedemento, foi emitido REQUIRIMENTO DE PAGO. De conformidade coa información obtida no Rexistro da Propiedade, constan inscritos a nome dos debedores relacionados, os bens inmobles reflectidos nos expedientes de referencia. Os devanditos bens poderán ser obxecto de embargo, logo da remisión dos expedientes ao órgano competente da Xunta de Galicia ou, no seu caso, da A. E. A. T. (Axencia Estatal de Administración Tributaria), de acordo co que regula o art.8.3 do Texto refundido da Lei reguladora das facendas locais (RDL 2/2004). Comunícase isto para os efectos oportunos, requirídose o pago do importe dos expedientes, que se poderá efectuar nas oficinas da Recadación Municipal, sitas na r/ Franxa nº 20-22 baixo, de luns a venres, en horario de 8 a 14 horas, ou ben mediante transferencia bancaria á conta restrinxida de Recadación, nº 2080.0008.34.3110000030, indicándose nesta o nº de expediente mencionado na relación precedente. A comparecencia para recibir a notificación aludida haberá de producirse no prazo de quince días naturais, que contarán desde o seguinta ao da publicación deste anuncio no Boletín Oficial da Provincia. Se transcorre o dito prazo e non se comparece, a notificación entenderase producida para todos os efectos legais desde o día seguinte ao do vencemento do prazo. Oficinas da Recadación Municipal do Excmo. Concello da Coruña, situadas na r/ Franxa, 20, Baixo, de lunes a venres, en horario de 8 a 14 horas. A Coruña, a 29 de maio de 2013 O Xefe do Departamento de Recadación
05/06/2013 | Administración LocalMunicipal
Ares
Anuncio de licitación da obra “Rehabilitación de edificio illado para locais de ensaio”

ANUNCIO DE LICITACIÓN Contratación: “REHABILITACIÓN DE EDIFICIO ILLADO PARA LOCAIS DE ENSAIO” Segundo acordo adoptado pola Xunta Municipal de Goberno de data 30 de maio do 2013 polo que se anuncia a contratación da obra “REHABILITACIÓN DE EDIFICIO ILLADO PARA LOCAIS DE ENSAIO” mediante procedemento negociado con publicidade. I. Obxeto do contrato: a execución da obra “REHABILITACIÓN DE EDIFICIO ILLADO PARA LOCAIS DE ENSAIO”. II. Tipo de licitación (110.855,36 € máis 19.953,96 € do 18% IVE) total: 130.809,32 €. III. Dependencia onde estará de manifesto o expediente administrativo: Secretaría Xeral do Concello de Ares, Avda. Saavedra Meneses, n.º 12.15624. De luns a venres, de 9.00 a 14.00 horas. IV. Prego de cláusulas administrativas que rixe o contrato: o prego de cláusulas administrativas particulares para a adxudicación do presente contrato de obra, procedemento negociado con publicidade, foi aprobado pola Xunta Municipal de Goberno en sesión de data 30/05/2013 e publicado no perfil do contratante: http://www.concellodeares.com/contratante.phpV.Garantía definitiva: 5% do importe de adxudicación do contrato (excluído o IVE). VI. Lugar e prazo de presentación de proposicións: no Rexistro Xeral do Concello de Ares, en horario de atención ao público, ou por calquera dos medios previstos no artigo 38.4 da Lei 30/1992, do 26 de novembro, no prazo de cinco días naturais, contados dende o día seguinte á publicación do presente anuncio no BOP. Ares, 3 de xuño do 2013. O alcalde Asdo.: Julio Ignacio Iglesias Redondo
05/06/2013 | Administración LocalMunicipal
Santiago de Compostela
Urbanismo
Anuncio de información pública LAP/175/2013

IN ANTROM DE POLYPUS SL solicitou licenza de apertura para APERTURA DE RESTAURANTE en RUA SAN LAZARO (DE), 62 - RUA CEUTA (DE), 2-4 -SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/175/2013 pode consultarse no Negociado de Aperturas deste Concello. Santiago de Compostela, 28 de maio de 2013 A Concelleira delegada da Área de Desenvolvemento Urbano e Sostible Asdo: María Pardo Valdés
05/06/2013 | Administración LocalMunicipal
Santiago de Compostela
Tesourería. Sección de Inspección
Edicto por comparecencia

CONCELLARÍA DE FACENDA EDICTO DE CITACIÓN PARA NOTIFICACIÓN POR COMPARECENCIA EXPEDIENTE: NOTIFICACIÓN DECRETO DOCUMENTO: NOTIFICACIÓN DECRETO RESOLUCIÓN CONCELLARIA DE FACENDA ÓRGANO: Concellaría de Facenda.–Tesourería.–Sección de Inspección Tributaria. De conformidade co que establece o artigo 112 da Lei 58/2003, do 17 de decembro, lei xeral tributaria, non sendo posible notificarlles os procedementos que se relacionan, a pesar dos intentos realizados, cítase aos obrigados tributarios que figuran neste anuncio para que comparezan persoalmente ou mediante representante debidamente acreditado nas oficinas do Servizo de Xestión, Recadación e Inspección do Concello de Santiago de Compostela: Procedementos: Decretos nos que o órgano competente do Concello de Santiago de Compostela resolve os recurso de reposición. Prazo de comparecencia: A comparecencia para recibir a notificación aludida deberá producirse no prazo de quince días naturais, contados dende o seguinte ao da publicación deste edicto no Boletín Oficial da Provincia. Se o interesado non comparece nese prazo, a notificación entenderase producida para todos os efectos legais, dende o día seguinte ao do vencemento do prazo antes sinalado. Lugar de comparecencia: Oficina de Atención ao Contribuínte, sita na rúa Presidente Salvador Allende, n.º 4-baixo, de Santiago de Compostela (A Coruña), en horario de 9 a 14 horas, de luns a venres. Santiago de Compostela, a 5 de xuño de 2013. A CONCELLEIRA DELEGADA DE FACENDA Asdo.: Cecilia Sierra Rey
05/06/2013 | Administración LocalMunicipal
Camariñas
Exposición ao público da conta xeral 2012

Informada favorablemente pola Comisión Especial de Contas, en sesión celebrada o día 28 de maio de 2013, a Conta Xeral do exercicio 2012, exponse ao público por período de 15 días hábiles, a efectos de que polos interesados se poidan presentar reclamacións, reparos ou observacións durante este período de exposición e oito días máis, según o disposto no artigo 212 do Real Decreto Lexislativo 2/2004, de 5 de marzo, antes de levala ao Pleno para a súa aprobación. Camariñas, a 29 de maio de 2013 O Alcalde Asdo: Manuel V. Alonso de León
05/06/2013 | Administración LocalMunicipal
Fene
Secretaría
Edicto conta xeral

A Comisión Especial de Contas, en sesión celebrada o 23 de maio, informou favorablemente a Conta Xeral deste concello correspondente ó exercicio 2012. Segundo o previsto no artigo 212.3 do RDL 2/2004, de 5 de marzo, polo que se aproba o Texto Refundido da Lei Reguladora das Facendas Locais, a Conta Xeral co informe da Comisión Especial de Contas, someterase a exposición pública por prazo de quince días contados dende a data da publicación do presente anuncio no Boletín Oficial da Provincia, durante os cales e oito mais, os interesados poderán presentar reclamacións, reparos ou observacións. Fene, a 24 de maio do 2013. O Alcalde. Asdo. Gumersindo Pedro Galego Feal
05/06/2013 | Administración LocalMunicipal
Carballo
Liquidacions en concepto do imposto sobre o incremento do valor dos terreos

CITACIÓN POR COMPARECENCIA (ART.112 L. X. T.58/2003) NOTIFICACIÓN POR COMPARECENCIA DE LIQUIDACIÓNS EN CONCEPTO DO IMPOSTO SOBRE O INCREMENTO DO VALOR DOS TERREOS, CORRESPONDENTES Á RELACIÓN IIVT01/13-LIQUID. XESTIÓN PLUSVAÍAS. Intentada por duas veces a notificación das liquidacións correspondentes ao IMPOSTO SOBRE O INCREMENTO DO VALOR DOS TERREOS-PLUSVALÍAS (relación IIVT01/13-LIQUID. XESTIÓN PLUSVALÍAS), non sendo posible no domicilio fiscal do interesado, ou resultando descoñecido no mesmo, sobre as cotas do dito tributo correspondentes aos contribuíntes que máis a baixo se relacionan, sen que poidesen ser realizadas por causas non imputables a esta Administración, cítase aos interesados para que comparezan nas oficinas de Servizos Económicos (Xestión Tributaria) deste Concello, sitas no terceiro andar da Casa do Concello (praza do Concello, 1), no prazo de quince días naturais, contados a partires do seguinte á publicación deste anuncio no Boletín Oficial Provincial, para que poidan ser notificadas as liquidacións correspondentes en concepto de “IMPOSTO SOBRE O INCREMENTO DO VALOR DOS TERREOS-PLUSVALÍAS”, nas que figuran como suxeito pasivo, segundo o disposto no artigo 112 da Lei 58/2003, xeral tributaria. Se non comparecesen no prazo indicado, entenderase producida a notificación a tódolos efectos legais ao día seguinte ao do vencemento do sinalado prazo de 15 días naturais. Cando o inicio dun procedemento ou calquera dos seus trámites se entendan notificados por non ter comparecido o obrigado tributario ou o seu representante, teráselle por notificado das sucesivas actuacións e dilixencias do dito procedemento, manténdose o seu dereito a comparecer en calquera momento do mesmo. Tan só as liquidacións e os acordos de alleamento dos bens embargados requerirán nova notificación, conforme ás disposicións contidas na Sección Terceira do capítulo II do título III (arts.109-112) da Lei 58/2003, xeral tributaria. Carballo, 28 de maio de 2013. O alcalde Asdo.: D. Evencio Ferrero Rodríguez
05/06/2013 | Administración LocalMunicipal
Noia
Secretaría
Edicto Amalia Tuñas Armán

Intentada a notificación persoal, esta non se puido practicar por ser descoñecido no domicilio que consta no expediente, polo que se procede, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e procedemento administrativo común, á publicación do presente anuncio, co fin de notificarlle ao interesado que con data 09 de abril de 2013 a Concelleira delegada de obras e servizo do Concello Noia ditou requerimento para que no prazo de 10 días hábiles presente copia da autorización municipal de subministro de auga potable para o inmoble sito en: rúa Aviles de Taramancos, Baixo posto que dispón de subministro de auga sen contar coa preceptiva autorización municipal. En caso contrario procederase a suspensión do subministro, así como a incoación dun expediente sancionador pola presunta comisión de infracción moi grave sancionable con multas de ata 3.000 euros. Tendo en conta que, en atención ao previsto no referido artigo 61 da Lei 30/1992, o acto non se publica na súa integridade, fáiselle saber ao interesado que o texto íntegro da resolución que se notifica así como o expediente se atopa á súa disposición nas dependencias da Secretaría Xeral da Casa do Concello situada na rúa Rosalía de Castro, 02 de Noia. Noia, 23 de maio de 2013 O alcalde, Asdo. Rafael García Guerrero.
05/06/2013 | Administración LocalMunicipal
A Coruña
Tesourería. Departamento de Recadación
Edicto de citación para a notificación de requirimento de pago

D. Emilio A. Álvarez Fachado, Xefe de Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarse a notificación persoal aos debedores que se relacionan, nos termos do artigo 112.1 da Lei 58/2003 Xeneral Tributaria, por medio do presente e de conformidade co disposto en devandita norma, cítaselle para ser notificado, mediante comparecencia, durante o prazo e no lugar que logo se dirá, do seguinte REQUIRIMENTO DE PAGO, ditado no curso do expediente administrativo que lle afecta, incoado por esta Recadación: Nas datas reflectidas nos respectivos expedientes, polo Sr. Christofer Krasnov Torm ditouse Providencia de embargo de bens. Transcorrido o prazo de ingreso previsto no art.62.5 da Lei 58/2003 Xeneral Tributaria (anter. art.108 do Regulamento Xeral de Recadación, R. D. 1684/1990), sen que se satisfixeran os créditos notificados, foi emitido REQUIRIMENTO DE PAGO nos expedientes que se relacionan a continuación: O que se comunica aos efectos oportunos, requiríndose o pago do importe dos expedientes, que se poderá facer efectivo nas oficinas da Recadación Municipal, sita na C/ Franxa nº.20-22, baixo, en horario de 8 a 14 horas ou ben mediante transferencia bancaria á conta restrinxida de Recadación, nº 2080.0008.34.3110000030, indicándose naquela o nº de expediente mencionado na listaxe precedente. Así mesmo, e de conformidade co disposto no art.169.4 da Lei 58/2003 Xeneral Tributaria, requírese ao debedor para que proceda ao sinalamento de bens para o embargo, advertindo do seu dereito de alterar a orde do mesmo se os bens que sinale garanten coa mesma eficacia e prontitude o cobro da débeda que os que preferentemente deban ser tratados e non se causar con iso prexuízo a terceiro. A comparecencia para recibir a notificación aludida haberá de producirse no prazo de quince días naturais contados a partir do seguinte ao da publicación deste anuncio no Boletín Oficial da Provincia. Cando transcorrido devandito prazo non se compareceu, a notificación entenderase producida para todos os efectos legais desde o día seguinte ao do vencimiento do prazo. Oficinas do Servizo de Recadación, sitas en c/ Franxa, 20 baixo. Horario: luns a venres de 8 a 14 horas. A Coruña, 30 de mayo de 2013 O Xefe do Departamento de Recadación
04/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 20/2013

Resolución do 9 de maio de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Santiago de Compostela (expediente IN407A 20/2013). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: recuamento de LMT Lugar de Ponte da Rocha e anexo I Situación: concello de Santiago de Compostela. Características técnicas: Liña eléctrica de media tensión subterránea a 20 kV, dobre circuíto, cunha lonxitude de 80 m, en substitución dun tramo aéreo tripe circuíto “LMT Circunvalación a Santiago” (expediente 10.513), coa orixe no paso aéreo subterráneo proxectado no apoio n.° 5 existente, condutor tipo 2RHZ1-2OL-12/20 kV 3(1x240 Al) e final no paso aéreo subterráneo proxectado no apoio n.° 5A proxectado, desmontándose un dos circuítos existentes, actualmente sen servizo. Retensado da liña eléctrica de media tensión aérea existente a 20 kV, tripe circuíto “LMT Circunvalación a Santiago”, cunha lonxitude de 223 m, coa orixe no apoio n.° 3 existente, condutor LA-110, pasando polo apoio n.° 4 existente e final no apoio existente n.° 5. Retensado da liña eléctrica de media tensión aérea existente a 20 kV, tripe circuíto “LMT Circunvalación a Santiago”, cunha lonxitude de 150 m, coa orixe no apoio n.° 7 existente, condutor LA-110, pasando polo apoio n.° 6 existente e final no apoio proxectado n.° 5A. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2.° andar, 15071 A Coruña, no prazo de vinte días, a partir da última publicación. A Coruña, 9 de maio de 2013. Susana Vázquez Romero Xefa territorial da Coruña
04/06/2013 | Administración LocalMunicipal
A Coruña
Área de Facenda e Administración Pública
Contratación
Anuncio de licitación L-1/2013

Anuncio de procedemento referencia. L -1/2013 1. Entidade adxudicadora: Excmo. Concello da Coruña. a) Dependencia que tramita o expediente: Unidade de Subministracións. b) Número de Expediente: L -1/2013 2. Obxecto do contrato: limpeza de elementos comúns das vivendas municipais Ntra. Sra. do Camen.3. Tramitación: ordinaria. Procedemento: aberto con diversos criterios de adxudicación.4. Orzamento base de licitación: 26.000,00 _ anuais, IVE incluído.5. Garantía provisional: non se exise.6. Obtención de documentación e información: a) web municipal (Perfil do Contratante): www.coruna.es Información: a) Teléfono: 981184219. b) Fax: 981184271. c) Correo electrónico: suministros@coruna. es. d) Dirección: Plaza de María Pita, 1-2º. 7. Clasificación: Grupo U, Subgrupo 1, Categoría A 8. Presentación de proposicións: a) Prazo: Quince días naturais contados a partir do seguinte ao da publicación deste anuncio no Diario Oficial de Galicia, rematando ás 13:00 horas. No caso de resultar sábado o día de finalización do prazo, quedará este automáticamente prorrogado ó día hábil seguinte. b) Documentación a presentar: Véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura das proposicións técnicas e económicas: a) Lugar: veáse punto 6. b) Data e hora: publicarase no taboeiro de anuncios de contratación e/o Perfil do Contratante 10. Outras informacións: Véxase prego de cláusulas administrativas.11. Gastos de anuncios: a cargo do adxudicatario. A Coruña, 20 de maio de 2013 A tte. alcalde responsable da área de Facenda e Administración Pública Harm Montserrat Gestido Kabouri
04/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 2/2013

Resolución do 9 de maio de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Ares (expediente IN407A 2/2013). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. praia de Raso Situación: concello de Ares. Características técnicas: Liña de media tensión subterránea a 15/20 kV, cunha lonxitude de 0,064 km, coa orixe en empalmes a realizar na L. M. T. S. Urbanización-Fadesa Redes (expediente IN407A 2003/379) en tramo comprendido entre P. A. S. existente e C. T. Urb. Fadesa-Redes (expediente IN407A 2003/379), en condutor tipo RHZ1-2OL 12/20 kV 3(1x150) mm 2 Al, e final na mesma liña unha vez entre e saía no CT proxectado. Desmontándose a LMTA e CT aéreo Raso-cámping (expediente 51711), que actualmente subministra a zona. Centro de transformación (C. T.) prefabricado de manobra exterior 2L+1P, cunha potencia de 250 kVA e unha relación de transformación de 15/0,400-0,230 kV. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de maio de 2013. Susana Vázquez Romero Xefa territorial da Coruña
04/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 170/2011

Resolución do 9 de maio de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concellos de Narón e Ferrol (expediente IN407A 170/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: L. M. T. S., C. T. S., C. S. urbanización O Boial-Beleicón. Situación: concellos de Narón e Ferrol. Características técnicas: Liña eléctrica subterránea de media tensión, a 15/20 kV, condutor tipo RHZ1, lonxitude de 5.155 m, coa súa orixe na cela de liña existente na subestación de Cornido (expediente 25862), e final no C. T. Pallota (expediente 11726) realizando entrada e saída nos CC. TT. e no C. S. o Boial proxectados. Centros de transformación prefabricados, números 1, 2, 4, 7, 8, 9, cunha potencia de 630 kVA cada un, e relación de transformación respectiva de 15.000/400-230 V. Centros de transformación prefabricados, números 3, 5, 6, cunha potencia de 400 kVA cada un, e relación de transformación respectiva de 15.000/400-230 V. Centro de seccionamento prefabricado 6L Uniblock. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de maio de 2013. Susana Vázquez Romero Xefa territorial da Coruña
04/06/2013 | Administración LocalMunicipal
Sobrado
Aprobación definitiva orzamento 2013

Aprobado inicialmente polo Pleno da Corporación, na sesión celebrada o día 6 de maio de 2013, o Orzamento municipal para 2013, e transcorrido o prazo de exposición pública sen se ter presentado reclamacións, de conformidade co art.169 do RDL 2/2004, de 5 de marzo, enténdese definitivamente aprobado. Aos efectos da súa entrada en vigor, faise público o seu resumo por capítulos: Forma parte do referido Orzamento o cadro de persoal desta corporación que en cumprimento do que preceptúa o art.127 do RDL 781/1986, de 18 de abril, se reproduce a continuación: Escala.- Subescala.- Grupo.- - Habilitación estatal.- Secretaría-Intervención.- A1 - Administración Xeral.- Administrativo.- C1 (Interino) - Administración Xeral.- Auxiliar.- C2 (Vacante) - Administración Especial.- Técnica. Traballadora social. A2 - Administración Especial.- Operario de Servicios.- AP. Denominación posto.- Nº postos. - Arquitecto técnio.- 1 - Educadora social.- 1 - Auxiliar axuda no fogar.- 6 - Auxiliar administrativo.- 1 - Técnico local de emprego.- 1 - Informador xuvenil.- 1 - Animador deportivo.- 1 - Animador cultural.- 1 - Socorrista.- 1 - Oficial 2ª (electricista).- 1 - Tractorista.- 1 - Peón mantemento vías públicas.- 1 - Técnico asesor oficina fomento cooperativo.- 1 - Persoal servicios varios (Programas Cooperación).- 10. Contra a aprobación definitiva do orzamento poderase interpoñer recurso contencioso-administrativo nos prazos e forma establecidos na normativa reguladora da citada xurisdicción, de conformidade co establecido no artigo 171 do RDL 2/2004, do 5 de marzo. Sobrado, 29 de maio de 2013 O Alcalde, Asdº.- Lorena Alejandra De Lira Manzueta
04/06/2013 | Administración LocalMunicipal
Brión
Edicto precio público “Excursión da terceira idade a Vigo”

A Xunta de Goberno Local en sesión extraordinaria celebrada o 22 de maio de 2013, a teor do establecido na ordenanza fiscal núm.20 PP, reguladora de prezos públicos polos servizos culturais, educativos, deportivos e de ocio, aprobou por unanimidade o prezo público, que se concreta na seguinte tarifa: Prezo público pola realización da actividade de “Excursión da terceira idade a Vigo”, de acordo coa seguinte tarifa: Prezo público por participante 25,00 €. O que se expón ao público para xeral coñecemento mediante anuncio no boletín oficial da provincia. Brión, 28 de maio de 2013 O alcalde, José Luis García García
04/06/2013 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto da obra “Proxecto de restauración de 7 fontes históricas” en Santiago financiada polo Ministerio de Fomento

Datos xerais e datos para a obtención da información: a) Organismo: Consorcio da cidade de Santiago b) Número de expediente: 2013/0055 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: OBRAS. b) Descrición: OBRA DENOMINADA “PROXECTO DE RESTAURACIÓN DE 7 FONTES HISTÓRICAS” EN SANTIAGO DE COMPOSTELA FINANCIADA POLO MINISTERIO DE FOMENTO c) CPV (Referencia de Nomenclatura): 45000000 d) Medio de publicación do anuncio de licitación: BOP a) Tramitación: urxente. b) Procedemento: aberto.4.- Orzamento base de licitación: 76.928,50 euros. IVE (21%). Importe total: 93.083,49 euros.5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas. a) Data límite de presentación: 13 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores. A cargo do adxudicatario. Santiago de Compostela, 31 de maio de 2013.- A Xerente, María Antón Vilasánchez
04/06/2013 | Administración LocalMunicipal
Rianxo
Secretaría
Aprobación inicial da Ordenanza municipal reguladora de terrazas

O Pleno do Concello de Rianxo, en sesión celebrada o día 23/05/2013 acordou a aprobación inicial da ORDENANZA MUNICIPAL REGULADORA DE TERRAZAS. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada a ordenanza, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 días previsto no artigo 65.2º da Lei 7/85. Rianxo, 24 de maio de 2013 O ALCALDE D. Adolfo F. Muíños Sánchez
04/06/2013 | Administración LocalMunicipal
Toques
Edicto sobre padrón de abonados ao servizo de abastecemento de auga da traída municipal do primeiro trimestre de 2013

Exposición pública do padrón das taxas polos servizos de subministración de auga e conservación de contadores e acometidas. Configurado pola empresa concesionaria do servizo de subministración domiciliaria de auga potable o padrón das taxas polos servizos de subministración de auga e conservación de contadores e acometidas correspondente ao 1.º trimestre de 2013, o citado padrón estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09.00 a 14.00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse, perante o Sr. alcalde, o recurso de reposición previo ó contencioso-administrativo do artigo 14.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio produce efectos de notificación expresa ao abeiro do disposto no artigo 102.3 da Lei 58/2003, do 17 de decembro, xeral tributaria. O pago poderá efectuarse nas oficinas da empresa ESPINA & DELFÍN, S. L., abertas ao público de 11.00 a 13.00 horas os martes e venres. Transcorrido o período voluntario de pago establecido as débedas pendentes esixiranse pola vía de constrinximento coa recarga de prema, os xuros de mora e os custos que se produzan. Toques, 20 de maio de 2013. O alcalde Asdo.: Jorge Francisco Calvo Pestonit
04/06/2013 | Administración LocalMunicipal
Narón
Departamento de Obras e Urbanismo
Edicto licenza apertura AM-2/2013

Solicitouse da Alcaldía por MOMODOU SALAVERRI SPIER E HIJOS S. L., licenza municipal para apertura de instalación dun garaxe privado –soto e semisoto-, emplazado na R/ Virxe da O esq. Estrada de Castela, cumplindo o disposto no apartado 3º do artigo 8 do Decreto 133/2008 de 12 de xuño polo que se regula a Avaliación de Incidencia Ambiental, sométese a información pública por período de VINTE DIAS hábiles contados a partir do seguinte o da última publicación deste Edicto no Boletín Oficial da Provincia, co fin de que os afectados pola actividade que se pretende instalar, poidan examinalo e formular por escrito as alegacións que estimen oportunas no departamento de urbanismo deste Concello. Narón, 28 de maio do ano 2013 O secretario xeral, Alfonso de Prado Fernández-Canteli.
04/06/2013 | Administración LocalMancomunidades
Mancomunidade de Concellos do Tambre
Anuncio relativo á aprobación inicial do orzamento da Mancomunidade de Concellos do Tambre para o exercicio 2013

ANUNCIO O Pleno da Corporación, con data de 24 de maio de 2013, acordou aprobar inicialmente o orzamento da Mancomunidade de Concellos do Tambre para o exercicio 2013. O que se fai público durante o prazo de 15 días hábiles, a contar desde o seguinte ó da publicación deste anuncio, para que as persoas interesadas consorte á lei poidan examinalo e presentar reclamacións ante o Pleno, en cumprimento dos artigos 169 e 170 do RDL 2/2004, do 5 de marzo. Negreira, 27 de maio de 2013. Felix Daniel Rivas Dine
04/06/2013 | Administración LocalMunicipal
Ares
Aprobación de oferta de emprego público 2012

Por acordo da Xunta Local de Goberno deste Concello de data 21 de setembro de 2012, aprobouse a Oferta de Emprego Público correspondente á praza que a continuación se reseña para o ano 2012, en cumprimento do artigo 91 da Lei7/1985, de 2 de abril, Reguladora das Bases do Réxime Local, e o artigo 70 da Lei 7/2007, de 12 de abril, do Estatuto Básico do Empregado Público, En Ares, a trinta e un de maio de 2012. O Alcalde, Asdo.: Julio Ignacio Iglesias Redondo
04/06/2013 | Administración LocalMunicipal
Santiago de Compostela
Área de Servizos Sociais
Notificación de iniciación de expedientes sancionadores

ANUNCIO NOTIFICACIÓN DE INCOACIÓN DE PROCEDEMENTO SANCIONADOR Iniciación de expedientes sancionadores Ao non ser posible a práctica de notificación da incoación dos procedementos sancionadores aos interesados que mais abaixo se indican, por causas non imputables a esta Administración, de conformidade co disposto nos artigos 59 e 61 da vixente Lei 30/92, do 26 de novembro, de réxime xurídico das administracións públicas e procedemento administrativo común, se pon de manifesto que os expedientes de cada un dos interesados atópanse a súa disposición na Concellería de Familia, Educación, Muller e Igualdade, Benestar Social e Maiores do Concello para o coñecemento do contido íntegro do mencionado acto e constancia de tal coñecemento, sinalando a este efecto un prazo de 15 días, computado a partir do seguinte ao da publicación deste anuncio no BOP para alegar canto consideren convinte e propoñer as probas que estimen oportunas, e significándolles que transcorrido o mesmo, a notificación entenderase producida a todos os efectos legais. No caso de non formular alegacións, a iniciación do expediente será considerada proposta de resolución, de acordo co art.13.2 do RD 1398/1993, do 4 de agosto, cos efectos previstos nos artigos 18 e 19 do citado RD. O que se publica para coñecemento dos interesados. Santiago de Compostela, 24 de maio de 2013. O alcalde Ángel Currás Fernández
04/06/2013 | Administración LocalMunicipal
Vedra
Secretaría-Intervención
Correción do prego de claúsulas administrativas particulares que rexen a contratación do servizo de reparación e mantemento de material de iluminación pública do Concello de Vedra

ANUNCIO Corrección de erros do prego de cláusulas administrativas particulares que rexen a contratación, mediante procedemento aberto, do servizo de reparación e mantemento de material de iluminación pública do Concello de Vedra Detectado erro no prego de cláusulas administrativas particulares que rexen a contratación, mediante procedemento aberto, do servizo de reparación e mantemento de material de iluminación pública do Concello de Vedra, no apartado 10, criterios de adxudicación, do cadro resumo do prego de claúsulas administrativas particulares, por resolución da Alcaldía acordouse: Primeiro. –Modificar o apartado 10 do cadro resumo do prego de cláusulas administrativas particulares, que queda do seguinte xeito de acordo co establecido na cláusula 10. C do prego: 10.–CRITERIOS DE ADXUDICACIÓN. Proposición económica: de 0-20 puntos. Calidade plan traballo e actuación mediomabiental: de 0-10 puntos. Calidade dos equipos, maquinaria e medios técnicos e humanos adscritos á realización do traballo: de 0-30 puntos. Melloras na prestación do servizo en materia de eficiencia e aforro enerxético: de 0-20 puntos. Segundo. –Ampliar o prazo de presentación de ofertas ata o día 11 de xuño ás 13.00 horas. Vedra, 27 de maio de 2013. O ALCALDE Asdo.: Carlos Martínez Carrillo
04/06/2013 | Administración LocalMunicipal
Mugardos
Lista aberta para a contratación laboral temporal de auxiliares de policía local do Concello de Mugardos

O sr. Alcalde-Presidente do Concello de Mugardos, dictou, con data 24.05.2013, a resolución da alcaldía núm.385/2013, pola que se prestou aprobación á lista aberta para a contratación laboral temporal de auxiliares de policia local do Concello de Mugardos, tal como figura deseguido: Para os efectos de realizar, se é o caso, os chamamentos para contratación vía telefónica tomarase, salvo manifes-tación por escrito en contrario das/os interesadas/os, como teléfono de contacto o que as/os integrantes das listas fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo (artigo 116.1 da Lei 30/1992, do 26 de novembro). A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Mugardos, 27 de maio de 2013 O ALCALDE, ASDO. XOSÉ FERNÁNDEZ BARCIA
04/06/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 134/2012

Resolución do 9 de maio de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución dunha instalación eléctrica no concello de Ferrol (expediente IN407A 134/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: adecuación e novo telecontrol do C. R. Porta Caranza. Situación: concello de Ferrol. Características técnicas: Adecuación do centro de reflexión (C. R.) non prefabricado Porta Caranza (expediente 29.336), con substitución das actuais celas de obra e a instalación de 7 novas celas de media tensión con corte SF6 e telecontroladas, así como reparación exterior da caseta de obra civil. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da dita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 9 de maio de 2013. Susana Vázquez Romero Xefa territorial da Coruña
04/06/2013 | Administración LocalMunicipal
Cambre
Avocación de competencias

Esta Alcaldía, con data do día 27 de maio de 2013, ditou a Resolución que se transcribe a continuación: “Vista a Resolución de Alcaldía de data do día 21 de maio de 2013, pola que se autoriza a don Blas Miguel Quiñoy Hamdoun, terceiro tenente de alcalde, a asistencia ao ciclo de cursos para a mellora do sector público organizado por “Consultores de Gestión Pública” que se vai a realizar en Madrid os días 27, 28, 29 e 30 de maio de 2013. Por Resolución de Alcaldía número 999/2011, de data 17 de xuño, de delegación de atribucións da Alcaldía nos membros da Xunta de Goberno Local, conferín a delegación xenérica da área de Réxime Interior, Patrimonio e Contratación a prol do terceiro tenente de alcalde don Felipe Andreu Barallobre. De conformidade co establecido no artigo 14 da Lei 30/1992, de 26 de novembro, de réxime xurídico das administracións públicas e do procedemento administrativo común, e artigo 50.3 do Regulamento orgánico municipal, respecto da avocación de asuntos, RESOLVO: Primeiro: Avocar a delegación xenérica efectuada a prol de don Blas Miguel Quiñoy Hamdoun dende o día 27 de maio ata o día 30 de maio de 2013, ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 17 de xuño de 2011. Segundo: Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 27 de maio de 2013 O alcalde Manuel Rivas Caridad
04/06/2013 | Otras Entidades y Anuncios ParticularesUniversidades
Universidade da Coruña
Escola Universitaria de Arquitectura Técnica
Anuncio de acordo de inicio de expediente de recadación de prezos públicos de matrícula

“Ao non poder levar a cabo a notificación persoal ao interesado, segundo dispón o artigo 59.5 da Lei 30/1992, de 26 de novembro, de Réxime xurídico das administracións públicas e do procedemento administrativo común, e en aplicación do disposto no dito artigo, publícanse, para os efectos de notificación, o acordo de inicio de expediente de recadación de prezos públicos de matrícula de acordo co disposto no artigo 4 da Resolución Reitoral de 13 de xuño de 2008 sobre procedemento para a recadación de prezos públicos de matrícula, durante o prazo de dez días contados desde o seguinte ao da publicación deste anuncio, o interesado terá a súa disposición o expediente para que de acordo co artigo 84 da Lei 30/1992 de 26 de novembro, poidan alegar e presentar os documentos/xustificantes que estimen pertinentes ante a Administración da Escola Universitaria de Arquitectura Técnica, Campus de a Zapateira, na Coruña, telefono 981167000 extensión 2726. A Coruña, 14 de maio de 2013 Asdo. Pedro F. Nogueira López. Director da E. U. de Arquitectura Técnica
04/06/2013 | Administración LocalMunicipal
Trazo
Exposición pública do padrón das taxas polos servizos de subministración de auga e conservación de contadores e saneamento e depuración de augas residuais

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, o Padrón das taxas polos servizos de subministración de auga e conservación de contadores, saneamento e depuración de augas residuais, correspondente ao 1º trimestre de 2013, o citado Padrón estará a disposición do público durante 15 dias dende a publicación do presente anuncio no BOP e na Oficina de ESPINA&DELFIN, S. L., sita na rúa VIAÑO PEQUENO (CASA DO CONCELLO), en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. Alcalde, o recurso de reposición previo ao contencioso-administrativo, do artígo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os mércores, en período voluntario ate o vindeiro 30 de xuño. Transcurrido o período voluntario de pago establecido, as débedas pendentes esixiránse pola vía de constrinximento coa recarga de prema, os xuros de mora e os custes que se produzan. TRAZO, a 22 de maio de 2013 O Alcalde, José Dafonte Varela
04/06/2013 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto da obra de eliminación de humedades da Capela do Cristo do Conxunto Monacal de ConxoResolución do Consorcio de Santiago polo que se anuncia a contratación por procedemento aberto da obra de eliminación de humedades da Capela do Cristo do Conxunto Monacal de Conxo

Datos xerais e datos para a obtención da información: a) Organismo: Consorcio da cidade de Santiago b) Número de expediente: 2013/0039 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: OBRAS. b) Descrición: “OBRA DE ELIMINACIÓN DE HUMEDADES DA CAPELA DO CRISTO DO CONXUNTO MONACAL DE CONXO”. c) CPV (Referencia de Nomenclatura): 45000000 d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- Orzamento base de licitación: 90.702,13€ IVE (21%). Importe total: 109.749,58€. 5.- Garantías esixidas: Definitiva (%) 5.6.- Requisitos específicos do contratista: os que figuran no prego de cláusulas administrativas. a) Data límite de presentación: 26 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores. A cargo do adxudicatario. Santiago de Compostela, 31 de maio de 2013.- A Xerente, María Antón Vilasánchez